ทำปรอทวัดไข้แตกค่ะ ปรอทหยดลงพื้น ผ้า โซฟา และโน๊ตบุ๊ค พยายามเก็บให้ได้เยอะที่สุดเท่าที่ทำได้ แต่มีบางส่วนหล่นลงไปให้ซอกโน๊ตบุ๊ค ไม่สามารถเก็บได้ อันนี้เป็นอันตรายมากไหมคะ แล้วโน๊ตบุ๊คต้องใช้งานเป็นประจำค่ะ พวกผ้าและโซฟาต้องจัดการยังไงคะ แล้วก็ยังไม่แน่ใจว่าเก็บหมดหรือไม่ กังวลมากเลยค่ะเพราะแม่อายุเยอะแล้วบวกกับมีสัตว์เลี้ยงด้วยค่ะ
สวัสดีค่ะ เมื่อทำปรอทวัดไข้แตก ปรอทหยดลงพื้น วิธีการจัดการ ได้แก่- สวมผ้าปิดปากปิดจมูก และใช้กระดาษแข็งกวาดสารปรอทมารวมกัน ให้เป็นหยดใหญ่ขึ้น (เป็นการลด พื้นที่ผิวของการระเหิดกลายเป็นไอ) อาจปิดไฟภายในพื้นที่ปนเปื้อน แล้วใช้ไฟฉายส่อง เพราะเมื่อสารปรอทกระทบกับแสงจากไฟฉายจะทำให้มีแสงสะท้อนให้มองเห็นได้ง่าย แล้วตักใส่ภาชนะที่มีฝาปิด และนำไปทิ้งที่ถังขยะอันตราย- สำหรับเศษแก้ว ให้ใช้ปากคีบเก็บเศษแก้วที่ปนเปื้อนอย่างระมัดระวังใส่ภาชนะที่มีฝาปิด- ห้ามใช้ไม้กวาด กวาดสารปรอทที่ไหลออกมา เนื่องจากจะทำให้ปรอทแตกออกเป็นเม็ดเล็กๆ และติดกับไม้กวาด ทำให้กระจายไปทั่วบ้านได้- ห้ามใช้เครื่องดูดฝุ่นดูดสารปรอท เพราะจะเพิ่มการกระจายของไอปรอท ทำให้ตกค้างในเครื่องดูดฝุ่น- ควรเปิดประตูหน้าต่างของห้องที่ทำปรอทตกแตก เพื่อให้ระเหยออกไปนอกบ้านสำหรับโน๊ตบุ๊ค ผ้า และโซฟา ควรนำไปตากลมนอกบ้าน เพื่อให้ปรอทที่อาจตกค้างระเหิดออกกลายเป็นไอ ซึ่งในที่สุดปรอทก็จะระเหิดไปจนหมดได้เองค่ะ